NOTA INFORMATIVA SOBRE AJUDES A LES PERSONES DAMNIFICADES PER LA DANA
31 de octubre de 2024

Són molts els veïns i veïnes que ens esteu preguntant com es pot fer arribar ajuda a les persones damnificades pels devastadors efectes de la DANA.

Agraïm el vostre interés però de moment vos demanem un poc de paciència. Des de l'Ajuntament de Llíria estem en contacte amb les diferents administracions i municipis afectats per a conéixer les necessitats que tenen. Quan es determine això i els mitjans pels quals es podran enviar estes ajudes, donarem compte de les possibles accions que es duran a terme a través dels canals informatius habituals. És important que només feu cas als canals oficials de les administracions públiques.

De la mateixa manera, volem recordar que ningú ha de desplaçar-se fins a les localitats més danyades per les inundacions i deixar les vies de comunicació lliures. Ara cal deixar treballar als servicis d'emergències i de rescat, de moment no és necessària la col·laboració de la societat civil sobre el terreny. L'única necessitat actualment és de gent voluntària amb tractors i maquinària d'obres públiques. Per a això, han de comunicar el seu interés a ajudar a través d'este correu: 📧 proteccion\_civil@gva.es

L'Ajuntament de Llíria també vol informar que s'ha posat a la disposició dels municipis afectats agents voluntaris de la Policia Local i de Protecció Civil perquè facen diverses tasques d'ajuda, mitjans materials com un dron termal per a localitzar a persones desaparegudes, així com altres recursos municipals que puguen necessitar.

Gràcies per la vostra col·laboració.